Καρυδόπιτα παραδοσιακή με φρυγανιά από το Πήλιο
Μια πηλιορείτικη καρυδόπιτα που κρατάει τον άγραφο κανόνα: ίση ποσότητα ζάχαρης, φρυγανιάς και καρυδιού, για να μην χάνουμε το μέτρημα. Πλούσια, ζουμερή, τέλεια!
10 αυγά, χωριστά οι κρόκοι από τα ασπράδια, 10 κουτ. σούπας ζάχαρη λευκή, 10 κουτ. σούπας καρύδι, χοντροτριμμένο, 10 κουτ. σούπας φρυγανιά, τριμμένη, 1 κουτ. γλυκού κανέλα, σε σκόνη, 1 κουτ. γλυκού σόδα μαγειρική, 1/2 κουτ. γλυκού μοσχοκάρυδο, σε σκόνη, ξύσμα από 1 λεμόνι, 40 ml μπράντι, 2 κουτ. σούπας βούτυρο αγελάδος, για το ταψί, 3 ποτήρια νερού ζάχαρη, 3 ποτήρια νερού νερό, 1 λεμόνι βιολογικό, ακέρωτο, καλά πλυμένο και κομμένο στη μέση
Χτυπάμε στη μεσαία ταχύτητα του μίξερ, με το σύρμα, τους κρόκους και τη ζάχαρη μέχρι να ασπρίσουν.Χτυπάμε χωριστά τα ασπράδια μέχρι να έχουμε μια σφιχτή μαρέγκα.Σε ένα μπολ ανακατεύουμε το καρύδι, τη φρυγανιά, την κανέλα, τη σόδα, το μοσχοκάρυδο, το ξύσμα και το ποτό.Προσθέτουμε το μείγμα κρόκων-ζάχαρης, ανακατεύουμε καλά με ελαστική σπάτουλα και προσθέτουμε και τη μαρέγκα.Ανακατεύουμε με απαλές κινήσεις, για να μην ξεφουσκώσει μέχρι να ενσωματωθεί.Προθερμαίνουμε τον φούρνο στους 180°C και βουτυρώνουμε ένα ταψί διαμέτρου 28 εκ.Μεταφέρουμε το μείγμα στο ταψί, το απλώνουμε ομοιόμορφα και ψήνουμε για περίπου 45 λεπτά, μέχρι να ροδίσει.Ελέγχουμε αν έχει ψηθεί καλά, βυθίζοντας στο κέντρο του ταψιού μια οδοντογλυφίδα. Αν βγαίνει καθαρή χωρίς υπολείμματα ζύμης, η καρυδόπιτα είναι έτοιμη.Αποσύρουμε από τον φούρνο και την αφήνουμε να γίνει χλιαρή.Βάζουμε τα υλικά του σιροπιού σε ένα κατσαρολάκι και τα αφήνουμε να πάρουν μία βράση.Αφαιρούμε το λεμόνι και ρίχνουμε το καυτό σιρόπι στη ζεστή καρυδόπιτα.Αφήνουμε να ποτίσει καλά και να κρυώσει πριν τη σερβίρουμε.
Αυγά,Καρύδια